О Т Ч Е Т

ЗА ДЕЙНОСТТА НА ЧИТАЛИЩЕ „ПРОБУДА 1929”

с.РАДЕЦКИ ЗА 2021г.

През всичките години читалищата са оцелявали благодарение любовта на хората към всичко българско.Те са духовната сила на народа ни, помогнала му във всички времена, от тогава и до днес.Искрата запалена в далечната 1929 година и днес подържа огъна на нашето читалище.То става единствената културно-просветна организация в селото ни.По своя замисъл и характер то е своеобразен храм на духа.

Читалищното настоятелство е органа на всяко читалище, който ръководи неговата работа.Въпреки малкото хора, които останаха в селото ни и то на възраст като всички села в страната ни, ние се неимоверни усилия се стремим да правим всичко възможно, читалището ни да бъде в полза на хората по всяко направление.

Тази година ЧН е провело едно Общо събрание и четири заседания, на които се отчиташе, разискваше и планираше дейността на читалището.Вземаха се възможно бързи мерки за решаването на всички въпроси от които зависеше работата му.

Въпреки епидемичните условия, които настъпиха тази година в страна ни ЧН успя да направи така, че работата на читалището да не спира.Навреме актуализирахме данните на читалището в Агенцията по вписванията и подадохме ГФО към МК. Взеха се спешни мерки относно епидемията.

Една от дейностите на всяко читалище е библиотечната.В нашата библиотека има 8230 тома литература, което е на пълен свободен достъп за читателите и напълно задоволява техните нужди.Всеки

* 2 -

читател се обслужва с най-голямо внимание.Въпреки модерните технологии, които светкавично навлизат в живота на хората ние се стараем да не върнем нито един човек без нито един човек без да отговорим на негов въпрос, без сме извършили услугата, за която е дошъл, независимо от какво естество е.За тази цел ползваме както наличния библиотечен фонд, така и всички с което разполагаме като вестници, списания, интернет.Витрините правени по всички поводи на бележити дати, годишнини и събития.Новите книги тази година са 134 тома, и след обработката им веднага се предоставят на читателите, като се стараем да задоволяваме техните интереси на четене. От няколко години вече ритуалната зала на кметството е ползваме за различни занимания през лятото с деца.Всяко може да рисува, моделира или играе със занимателни предоставени им то библиотеката.За съжаление това лято това бе невъзможно поради епидемията в страна ни. Освен това беше спряно и посещението на библиотеката от 07.03.2020г до 17.05.2020 година като за целта поставихме разяснителни материали на видно място и стриктно се следеше за тяхното изпълнение.Въпреки това обаче библиотекаря продължи да работи като използва това време за основно пренареждане на наличния книжен фонд, обработване на книги и други такива дейности.

Успехите на всяко читалище винаги са зависили от капацитета, енергията и отдаденоста на много хора, като Читалищното Настоятелство, щатния служител и плеяда самоотвержени самодейци.Макар и малка капка в морето на националната ни култура нашето читалище е с голямо значение за хората от селото ни.Тази година обаче празнувахме само Бабин ден, баба Марта в ДГ и осми март.След това по обясними причини прекъснахме всички тържества, празници и репетиции, до разрешаването от МЗ и макар и плахо и много по-малко хората започнаха да ни посещават и с много бавни и несигурни темпове се опитвахме да влезем в що годе нормален режим поне с работата в библиотеката.

* 3 –

Бяха осигурени необходимите материали като маски, ръкавици и дезифектанти, поставени на входа на библиотеката и се следеше да не влизат повече от двама читатели.Всеки от тях естествено беше най-внимателно обслужван.

За материална база няма какво да кажем, защото няма такава.Стаята в която се намира библиотека е на кметството. Въпреки това библиотечния фонд е подреден по всички изисквания.Подържа се много добра хигиена.

Накрая ще кажем, че до тук изброеното не много но имайки предвид условията и застарялото и малко на брой население, можем да кажем, че читалището ни успява да работи добре и ще продължи да работи, защото макар и малко на брой и големи на възраст, ние хората по селата сме тези, които наистина пазим и съхраняваме всичко българско.

ПРЕДСЕДАТЕЛ ЧН:…………………………………..

/СТАНКА СТОЯНОВА/